
EELNÕU

 


NARVA LINNAVALITSUS

MÄÄRUS

1. Sotsiaalteenuste maksumuse piirmäärade kinnitamine


Määrus kehtestatakse kohaliku omavalitsuse korralduse seaduse § 30 lõike 1 punkti 2, sotsiaalhoolekande seaduse § 113 lõike 4 ning Narva Linnavolikogu 14.08.2014 määruse nr 15 „Riigi rahastatava lapsehoiuteenuse rahaliste vahendite ülejäägi kasutamise kord“ § 3 lõike 3 alusel.
§ 1. Kinnitada järgmised riigi rahastatava lapsehoiuteenuse rahaliste vahendite ülejäägi vahenditest hüvitamisele kuuluvad sotsiaalteenuste maksumuse piirmäärad ühe lapse kohta:
1. lapsehoiuteenus – 4,00 eurot/tund;
1. isikliku abistaja teenus – 2,30 eurot/tund, kuid mitte rohkem kui 2000,00 eurot aastas;
1. tugiisikuteenus perele – 4,00 eurot/tund;
1. laste ja pere psühholoogiline nõustamine – 15,00 eurot/tund;
1. rehabilitatsiooniteenused – mitte rohkem kui 800,00 eurot aastas:
1. füsioterapeudi teenus – 20,00 eurot/tund;
1. tegevusterapeudi ja loovterapeudi teenus – 22,00 eurot/tund;
1. sotsiaaltöötaja teenus – 15,00 eurot/tund;
1. eripedagoogi teenus  – 15,00 eurot/tund;
1. psühholoogi teenus  – 15,00 eurot/tund;
1. logopeedi teenus  – 18,00 eurot/tund.
1. peredele toimetulekukoolituse korraldamine – mitte rohkem kui 200,00 eurot aastas;
1. invatransporditeenuse osutamine:
1) haridusasutusse – mitte rohkem kui 2500,00 eurot aastas;
2) ravi- või rehabilitatsiooniasutusse – mitte rohkem kui 1000,00 eurot aastas;
1. intervallhooldusteenuse korraldamine – 15,00 eurot/ööpäev;
1. eluruumi kohandamine – mitte rohkem kui 1500,00 eurot aastas.
§ 2. Tunnistada kehtetuks Narva Linnavalitsuse 10.09.2014 määrus nr 28 „Sotsiaalteenuste maksumuse piirmäärade kinnitamine“.
§ 3. Määrus jõustub seadusega sätestatud korras.



Tarmo Tammiste						Ants Liimets
Linnapea							Linnasekretär



Õiend 

Narva Linnavalitsuse määruse „Sotsiaalteenuste maksumuse piirmäärade kinnitamine“ eelnõu juurde

Sotsiaalhoolekande seaduse § 113 lõike 4 kohaselt võib riigi rahastatava lapsehoiuteenuse rahaliste vahendite ülejääki kohaliku omavalitsuse üksus kasutada raske või sügava puudega laste ja nende peredega seotud sotsiaalteenuste osutamiseks ning arendamiseks kohaliku omavalitsuse üksuse kehtestatud tingimustel ja korras. 14.08.2014.a oli Narva Linnavolikogu poolt kinnitatud määrus              nr 15 „Riigi rahastatava lapsehoiuteenuse rahaliste vahendite ülejäägi kasutamise kord“, millega sätestatakse Narva linna eelarvesse riigi rahastatavaks lapsehoiuteenuseks eraldatud vahendite ülejäägi kasutamise tingimused.

Narva Linnavolikogu 14.08.2014 määruse nr 15 „Riigi rahastatava lapsehoiuteenuse rahaliste vahendite ülejäägi kasutamise kord“ § 3 lõike 1 kohaselt võib vahendeid kasutada järgmiste raske või sügava puudega laste või nende perekondadega seotud sotsiaalteenuste kinnimaksmiseks:
1) lapsehoiuteenus
2) isikliku abistaja teenus
3) tugiisikuteenus perele
4) laste ja pere psühholoogiline nõustamine
5) rehabilitatsiooniteenused
6) peredele toimetulekukoolituse korraldamine
7) invatransporditeenuse osutamine haridus-, ravi- või rehabilitatsiooniasutusse
8) intervallhooldusteenuse korraldamine
9) eluruumi kohandamine
Määruse § 3 lõike 3 kohaselt ülalloetletud sotsiaalteenuste maksumuse piirmäära kinnitab          Narva Linnavalitsus.

[bookmark: _GoBack]Määruse eelnõuga määratud lapsehoiuteenuse, tugiisikuteenuse perele, laste ja pere psühholoogiline nõustamise, peredele toimetulekukoolituse korraldamise, intervallhooldusteenuse korraldamise, eluruumi kohandamise maksumuse piirmäärad asuvad samal tasandil. Samuti määruse eelnõuga konkretiseeritakse rehabilitatsiooniteenuste maksumuse piirmäär, sh 800,00 eurot aastas ühe lapse kohta, ning isikliku abistaja teenuse maksumuse piirmäär, sh 2000,00 eurot aastas ühe lapse kohta, varem tekkinud raskusi arvestades.

Määruse eelnõuga konkretiseeritakse invatransporditeenuse osutamise maksumuse piirmäär haridusasutusse, sh 2500,00 eurot aastas. Põhikooli- ja gümnaasiumiseaduse § 49 lõike 3 kohaselt kui elukohajärgses koolis ei ole võimalik korraldada õpet tulenevalt õpilase hariduslikust erivajadusest, on õpilase elukohajärgne linn kohustatud koostöös teiste koolide ja kooli pidajatega tagama õpilasele hariduse omandamise võimalused nõustamiskomisjoni soovituste kohaselt. Kui õpilane asub nõustamiskomisjoni soovitusel õppima väljaspool elukohajärgse linna haldusterritooriumi asuvasse kooli, on elukohajärgne linn kohustatud korraldama transpordi või hüvitama õpilase sõidukulud.

Invatransporditeenuse osutamise maksumuse piirmäär ravi- või rehabilitatsiooniasutusse, sh  1000,00 eurot aastas, lähtub Narva linna Sotsiaalabiameti eelmiste aastate praktikast.

Eeltoodu alusel taotleb Narva linna Sotsiaalabiamet Narva Linnavalitsuse 10.09.2014 määruse nr 28 kehtetuks tunnistamist ning uue määruse „Sotsiaalteenuste maksumuse piirmäärade kinnitamine“ kinnitamist.

